सीलिंग के खिलाफ कॉन्फ़ेडरेशन ऑफ ऑल इंडिया ट्रेडर्स के महामंत्री प्रवीण खंडेलवाल ने प्रेस वार्ता करते हुए कहा कि दिल्ली में अनेक अथॉरिटी काम कर रही है , जिनमें तालमेल का अभाव है | जिसके कारण दिल्ली का नियोजित विकास प्रभावित होता है | दिल्ली के मास्टर प्लान को सही तरीके से लागू करने एवं नियोजित विकास को गति देने के लिए दिल्ली के उपराज्यपाल की अध्यक्षता में एक उच्च स्तरीय टास्क फोर्स का गठन हो | जिसमें केंद्र सरकार और दिल्ली सरकार के शहरी विकास मंत्रालय के वरिष्ठ अधिकारी ,डीडीए ,दिल्ली नगर निगम ,एनडीएमसी, दिल्ली पुलिस के वरिष्ठ अधिकारी एवं व्यापारियों के प्रतिनिधियों को शामिल किया जाए |